open-index/open-wikipedia-markdown huggingface dataset:
ישראל יצחק פיקרסקי

הרב **ישראל יצחק פיקרסקי** (תרס"ה 1905 – כ"ג באלול תשנ"ב, 1992) היה ראש ישיבת תומכי תמימים המרכזית – 770 בניו יורק במשך כ-40 שנה.

## ביוגרפיה
נולד בעיר סוסנוביץ בפולין למרדכי מנחם פיקרסקי, מחסידות אמשינוב. בגיל 12 החל ללמוד בישיבתו של הרב אריה צבי פרומר ואף קיבל ממנו סמיכה. בהמשך עבר לעיר ורשה, שם למד אצל הרב אברהם ויינברג, מחבר הספר "ראשית ביכורים". היה חסידו של רבי יוסף קאליש מאמשינוב.

בשנת תרצ"ו נישא לאסתר מרים, בת אריה קלפמן. לאחר נישואיו היה ראש ישיבת "כתר תורה – רדומסק" בעיר כשאנוב שבגליציה. לאחר מכן רב העיירה מודז'יוב בפולין, בתקופת מלחמת העולם השנייה הגיע ללונדון והתמנה לרב בית המדרש בשכונת ווייטשאפל וראש ישיבת "מתיבתא" של הרב אברהם יששכר פרדס. בשנת תש"ז השיג הרב יצחק הוטנר ויזה עבור משפחתו של הרב פיקרסקי, והם עברו לגור בניו יורק, שם מונה לרב בית הכנסת ואב"ד בקהילת "צעירי אגודת ישראל" בשכונת הברונקס.

בשנת תש"י נפגש הרב פיקרסקי לראשונה עם הרבי מלובביץ ושיחתם הקצרה הותירה עליו רושם. שנה לאחר מכן התמנה לראש ישיבת תומכי תמימים המרכזית ב-770, במקום הרב ישראל זאב גוסטמן שעזב שנה קודם. הוא מסר שיעור בגמרא פעם בשבוע. היה אחראי עם הרב מרדכי מנטליק על לימוד הלכות שחיטה לתלמידי הישיבה.

בשנת תשי"ד מונה לרב בית הכנסת וקהילת "בית יעקב" בשכונת "פורסט הילס" בקווינס. 

בשנים תשמ"ו–תשנ"א ערך אצלו הרבי מלובביץ' את מכירת החמץ.

בכ"ג באלול תשנ"ב נפטר. הלווייתו עברה על־יד מרכז חב"ד העולמי – 770 בדרך לישראל, והוא נקבר בכ"ה באלול בהר המנוחות בירושלים.

לרב פיקרסקי 3 בנים ו-2 בנות. בנו הרב יוסף הוא ראש כולל בכולל אור ישראל בבורו פארק.

## ספריו
בתשי"ז יצא לאור ספרו הראשון "חקרי הלכות". בהקדמה כתב הרב פיקרסקי: "הגם שאני יודע מך ערכי [...] אך תמכתי יתדותי על הוראתו של כבוד קדושת מרן אדמו"ר הגה"ק שליט"א מליובאוויטש".
***חקרי הלכות** - הערות וביאורים על שולחן ערוך אדמו"ר הזקן, תשעה כרכים, תשי"ז-תשמ"ט, הוצאת ספרים קה"ת
***אוצרות השיעורים** - לקט שיעורים בש"ס שמסר בישיבת תומכי תמימים - 770, ברוקלין תשכ"ב
***אבן ישראל** - על פרק קמא דיבמות, ניו יורק, תש"ח
***הגדה של פסח - עיני ישראל**, יצא לאחר פטירתו על ידי בנו יוסף מרדכי שהוסיף הגהות בשם 'יד יוסף', תשנ"ח

בשנת תשע"ו יצא על ידי בנו מנחם הספר "חקרי הלכות" בשלוש כרכים, מתוך ספרי אביו מסודים לפי הסדר של שולחן ערוך.

## לקריאה נוספת
* יחיאל דינור (ק. צטניק), "חבר נעורי סרול-יצחק": זכרונות על-אודות הרב ישראל יצחק פיקרסקי, מתוך: **השואה ותקומת ישראל בספרי ק. צטניק**, הקיבוץ המאוחד 1993, עמ' 228-225.
*מנחם פיקרסקי, חקרי הלכות חלק א', ברוקלין, תשע"ו

## קישורים חיצוניים
ספריו:
* אוצרות השיעורים באתר היברו בוקס
* אבן ישראל באתר היברו בוקס
* חקרי הלכות חלק א, חלק ב, חלק ג, חלק ד, חלק ה, חלק ו, חלק ז, חלק ח, חלק ט, באתר היברו בוקס
* 
* 

## הערות שוליים

קטגוריה:יהודים שהיגרו מפולין לארצות הברית
קטגוריה:יהודים הקבורים בהר המנוחות
קטגוריה:ראשי ישיבה אמריקאים
קטגוריה:ראשי ישיבות תומכי תמימים - חב"ד
קטגוריה:ראשי ישיבה חסידים
קטגוריה:אישים שהועלו לקבורה בארץ ישראל
קטגוריה:אמריקאים שנולדו ב-1910
קטגוריה:אמריקאים שנפטרו ב-1992
Quando m'innamoro

"**Quando m'innamoro**" (בעברית: "**כשאני מתאהב**") הוא שיר איטלקי משנת 1968 שנכתב על ידי מריו פנזרי והולחן על ידי דניאלה פאצ'ה ורוברטו ליבראגי. השיר בוצע בפסטיבל סן רמו של 1968 על ידי הזמרת האיטלקיה אנה אידנטיצ'י בליווי שלישיית הסנדפייפרס האמריקאית. השיר הגיע למקום השישי בתחרות.

## ביצועים בשפות אחרות
* הזמר ז'ו דסאן הקליט את השיר בצרפתית בשם "Comment te dire".
* בספרדית בוצע השיר בשם "Cuando me enamoro".
* ביפנית נקרא השיר *Ai no hana saku toki* (愛の花咲くとき).
* השיר באסטונית בוצע על ידי אונו לופ בשם "Oled teinud mind õnnelikuks".
* בפינית הקליט את השיר הזמר פרדי למילים של ג'והה ואיניו (Juha Vainio), בשם "Milloinkaan en löydä samanlaista". בהמשך קארי טפיו וג'מפה טומינן הקליטו גרסה משלהם לשיר.
* בשוודית נקרא השיר "Sommaren det hände" בביצוע של אנה-לנה לופגרן, ובשם "Före min tid" בביצוע קנוט אגנרד, כחלק מקומדיה מוזיקלית.
* ברוסית בוצע השיר בשם *Верить в свою звезду.*

## גרסאות נוספות
ב-2005 יצא השיר בביצוע פטריציו בואנה באיטלקית ובאנגלית עבור האלבום "The Italian". אמנים נוספים שהקליטו גרסאות כיסוי של "Quando m'innamoro" הם ריי קוניף, חוליו איגלסיאס, ליונל המפטון, סרג'ו פרנקי, אמיליו פריקולי, ג'יליולה צ'ינקווטי ואנדראה בוצ'לי.

## הגרסה של אנגלברט המפרדינק

את המילים באנגלית כתב בארי מייסון בשם "A Man Without Love". הגרסה הפופולרית ביותר של השיר בוצעה ב-1968 על ידי הזמר אנגלברט המפרדינק, שביצועו הגיע למקום השני במצעד הפזמונים הבריטי. בארצות הברית הגיע השיר למקום ה-19 בבילבורד הוט 100, ולמקום השלישי במצעד Easy Listening. השיר יצא באלבום השלישי של המפרדינק שנשא את אותו שם.

### מיקומי שיא
#### גרסה מקורית

#### The Sandpipers (גרסה איטלקית)

#### Joe Dassin (גרסה צרפתית)

## קישורים חיצוניים

## הערות שוליים

קטגוריה:שירי פסטיבל סן רמו 1968
קטגוריה:שירי אנגלברט המפרדינק
קטגוריה:שירי ז'ו דסאן
קטגוריה:שירים על בדידות
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד הסינגלים האירי
רכס דאגלס (אנטארקטיקה)

**רכס דאגלס** (באנגלית: **Douglas Range**) הוא רכס הרים צוקי, בצידו המזרחי של האי אלכסנדר, בטריטוריה האנטארקטית הבריטית, שבאנטארקטיקה.

## גאוגרפיה

אורכו של הרכס 120 קילומטרים בכיוון צפון-מערב - דרום-מזרח, בין הר ניקולאס להר אדרד.

הרכס צופה על חלקו הצפוני של מפרץ ג'ורג' השישי.

### הרי הרכס

## היסטוריה
### גילוי הרכס

הר ניקולאס נצפה ממרחק לראשונה בשנת 1909, על ידי המשלחת הצרפתית לאנטארקטיקה בפיקודו של ז'אן-באטיסט שארקו.

מלוא הרכס נצפה לראשונה על ידי לינקולן אלזוורת' במהלך טיסתו הטרנס-אנטארקטית ב-23 בנובמבר 1935.

חלקו המזרחי התלול של הרכס מופה לראשונה בהתבסס על תצלומי אוויר שצולמו בטיסה זו על ידי ו. ל. ג'י. ג'וארג (W.L.G. Joerg). חלק זה של הרכס נסקר על ידי המשלחת הבריטית אל ארץ גרהאם בשנת 1936, ונסקר בשנית על ידי סקר שטחי חסות איי פוקלנד בין השנים 1948–1950.

הרכס מופה כולה בהתבסס על תצלומי האוויר שצולמו על ידי משלחת החקר האנטארקטית רון, בין השנים 1947–1948, ועל ידי סקר שטחי חסות איי פוקלנד בשנת 1960.

### מקור השם

שמו של הרכס ניתן לו על ידי אנשי המשלחת הבריטית אל ארץ גרהאם.

הרכס נקרא על שמו של תת - אדמירל סר פרסי דאגלס (Percy Douglas), שהיה יושב ראש הוועדה המייעצת של המשלחת הבריטית, והידרוגרף של הצי המלכותי.

## לקריאה נוספת

• United States. Defense Mapping Agency. Hydrographic Center, **[https://books.google.co.il/books?id=5YRNAQAAMAAJ&pg=PA206&lpg=PA206&dq=%22Douglas+Range%22+Antarctica&source=bl&ots=ta8xUmpEoY&sig=ACfU3U0-1hk5xefv7DtZyW6fhI9E2acL1A&hl=en&sa=X&ved=2ahUKEwiDxPqj6e_mAhUGKewKHZuhCM4Q6AEwDnoECA8QAQ#v=onepage&q=%22Douglas%20Range%22%20Antarctica&f=false Sailing Directions for Antarctica: Includes Islands South of Latitude 60.̊]**, P 206

• William Robertson Latady, **[https://www.asprs.org/wp-content/uploads/pers/1948journal/jun/1948_jun_205-222.pdf REPORT ON THE AERIAL PHOTOGRAPHY OF THE RONNE ANTARCTIC RESEARCH EXPEDITION]**, P 216

• V. Noel, M. Pitts, **[https://hal.archives-ouvertes.fr/hal-01083648/document Gravity wave events from mesoscale simulations, compared to polar stratospheric clouds observed from spaceborne lidar over the Antarctic Peninsula]**, Journal of Geophysical Research: Atmospheres, American Geophysical Union, 2012, 117 (D11), pp.20. ff10.1029/2011JD017318ff. ffhal01083648f

• S. R. A. KELLY, P. A. DOUBLEDAY, C. H. C. BRUNTON, J. M. DICKINS, G. D. SEVASTOPULO & P. D. TAYLOR, **[http://hazy.cs.wisc.edu/hazy/share/zifeipdf/11178/input_k2opt.pdf First Carboniferous and ?Permian marine macrofaunas from Antarctica and their tectonic implications]**, Journal of the Geological Society, London, Vol. 158, 2001, pp. 219–232.

## קישורים חיצוניים
* רכס דאגלס באתר הסקר הגאולוגי של ארצות הברית
* רכס דאגלס באתר הגאזט האנטארקטי של ממשלת אוסטרליה
* רכס דאגלס באתר הגאזט האנטארקטי המשווה SCAR של ממשלת אוסטרליה
* תחזית מזג אוויר עדכנית, עבור הרי רכס דאגלס, לפי גבהים
* מפת אזור הרי דאגלס
* רכס דאגלס והמרחקים ממנו לאתרים בסביבתו באתר peakery

## הערות שוליים

דאגלס
קימוליכתיס

ממוזער|איור של הדג

**קימוליכתיס** (שם מדעי: *Cimolichthys*; מילולית: "דג קירטון") הוא סוג נכחד של דג גרם מקרין סנפיר, שחי במהלך סוף הקרטיקון לפני 83.5–70.6 מיליון שנה מזמננו.

## מאפיינים
דג זה הוגדר לראשונה בשנת 1857 בידי החוקר ג'וזף ליידי והוא משויך כיום לסדרה דגי-לטאים. המאובנים שלו התגלו באמריקה הצפונית (בארצות הברית וקנדה) ובאירופה, באנגליה והולנד. התגלו מינים רבים של הדג, חלקם נקראו בידי ליידי וחלקם בידי אדוארד דרינקר קופ.

דג זה הגיע לאורך 1.5–2 מטרים בממוצע והוא נחשב לקרובם של הלטנוניים המודרניים, אם כי במבנה גופו דמה יותר לזאב נהרות מודרני או לברקודה. הוא היה מצופה בקשקשים עבים דמויי לוחיות, בעיקר סביב צידי הגוף והבטן. הסנפירים של הדג היו קצרים, עם סנפיר גבי נמוך בקרבת הזנב, והזנב היה ארוך ושרירי.

דג זה היה מותאם למארב לטרף בצמחייה. הלסתות היו ארוכות ומחודדות ובלסת התחתונה היו שורות צפופות של שיניים חדות. המבנה עזר לדג זה להאיץ ולהרוג טרף מיד. בדיקה של תכולת הקיבה העלתה שאריות של דגים ודיונונים שלא עוכלו. ממצא אחד כלל פרט שבבטנו פרט תוסוטאותיס (או אנצ'וטאותיס), אשר ייתכן שגרם למותו של הדג מחנק.

## ראו גם
* אנכודוס - דג-לטאי בן אותה תקופה בעל ניבים גדולות.

## קישורים חיצוניים

קטגוריה:בעלי חיים שתוארו ב-1857
קטגוריה:דגי-לטאים פרהיסטוריים
קטגוריה:דגי גרם מהמזוזואיקון
קטגוריה:טקסונים שתוארו בידי ג'וזף ליידי
קטגוריה:מאובני טקסונים שתוארו ב-1857
לאס קטשופ

**לאס קטשופ** (בספרדית: **Las Ketchup**) היא להקת בנות ספרדית. ארבע חברות ההרכב הן האחיות לוסיה, לולה, פילאר ורוסיו מוניוס. הלהקה הוקמה על ידי המפיק מנואל "קקו" רויס. ההרכב ידוע בלהיטו היחיד "The Ketchup Song (Aserejé)" שמכר מעל לשבעה מיליון עותקים ברחבי העולם. מאלבום הבכורה של ההרכב נמכרו למעלה משני מיליון עותקים. משנת 2006 לא הוציא ההרכב סינגלים חדשים, אך הוא פעיל בהופעות בספרד ומחוצה לה.

ההרכב ייצג את ספרד באירוויזיון 2006 שנערך באתונה בירת יוון.

## היסטוריה
בראשיתו כלל ההרכב שלוש אחיות לבית מוניוס. בשנת 2002 הוציא ההרכב את השיר "The Ketchup Song". השיר הגיע למקום הראשון במצעדי מכירות הסינגלים בספרד, פורטוגל, ארגנטינה, קולומביה, מקסיקו, איטליה, יפן, הולנד, גרמניה, אוסטריה, אוסטרליה, הממלכה המאוחדת, ישראל, הודו ומדינות נוספות. בארצות הברית, לעומת זאת, לא הצליח השיר להיכנס לארבעים הגדולים במצעד בילבורד הוט 100. הסינגל השני שהוציאו לא שיחזר את הצלחת קודמו.

ההרכב לקח הפסקה ארוכה במטרה לכתוב שירים לאלבום חדש. בתקופה זו ילדה פילאר ילד. בשנת 2006 הצטרפה לחברות ההרכב האחות רוסיו, ובכך מנה ההרכב ארבע אחיות. בשנה זו ייצגו את ספרד באירוויזיון 2006. השיר "Un Blodymary" הגיע לגמר אוטומטית כיוון שספרד היא מהמדינות שמגיעות ישירות לגמר. בגמר הגיעו לאס קטשופ למקום ה-21 בלבד.
האלבום השני של ההרכב יצא בשנה זו ונקרא כשם השיר ששרו באירוויזיון. האלבום לא זכה להצלחה לה זכה אלבום הבכורה.

## קישורים חיצוניים

* spain:las ketchup reflect on the eurovision experience, באתר Eurovoix, 13 ביולי 2017

קטגוריה:להקות ספרדיות
קטגוריה:להקות בנות
קטגוריה:משתתפי פסטיבל סן רמו 2004
קטגוריה:נציגי ספרד באירוויזיון
קטגוריה:משתתפי אירוויזיון 2006
קטגוריה:נשים בספרד
קטגוריה:זמרות ספרדיות
קטגוריה:להקות שהוקמו בשנת 2002
קטגוריה:להקת אחאים
WDSSPR

**WDSSPR** הוא ראשי תיבות באנגלית של **Walt Disney Studios Sony Pictures Releasing**, שמשמעותה **חברת הפצת אולפני סוני וחברת וולט דיסני** (ברוסית: **Компания «Уолт Дисней Студиос Сони Пикчерс Релизинг»**). זוהי חברה רוסית להפקה ולהפצת סרטי קולנוע, שנוסדה בשנת 2007. מהווה לחברת בת של חברת וולט דיסני - חבר המדינות, שנחשבת לחברת בת של חברת וולט דיסני הפועלת במזרח אירופה. החברה אומנם מפיצה ומשווקת סרטים בהפקת דיסני אך גם מפיצה ומשווקת סרטים רוסיים מקומיים ולפחות חמישה סרטים שהפיצה הפכו לשוברי קופות גדולים ברוסיה (סטלינגרד, ויי, הבוגאטיר האחרון, על הקרח, משיכה).

החברה הוקמה על ידי Buena Vista International, Inc. (BVI) בשיתוף פעולה עם Sony Pictures Releasing International לצורך הפצת סרטי סוני בשטחי ברית המועצות לשעבר. חברת Walt Disney Studios Motion Pictures International נחשבת לחברת הפצת סרטים שאחראית לשיווק והפצת סרטים שהפיקה אולפני וולט דיסני, פיקסאר וחברת סרטי טאצ'סטון. מאז 2011 Walt Disney Studios Motion Pictures International מפיצה סרטים של דרימוורקס ושל חברת Reliance BIG Entertainment. החל משנת 2012 החברה גם מפיצה את כל הסרטים שהפיקו אולפני מארוול.

חברת Sony Pictures Releasing International (SPRI) מהווה לחברת בת של Sony Pictures Entertainment (SPE), שעוסקת בהפצה ושיווק סרטים של Columbia Pictures, TriStar, Screen Gems, CBS Films, Sony Pictures Animation ושל Aardman Animations ב-130 מדינות. בנוסף, החברה מפיצה ומשווקת ברוסיה סרטים שהופקו על ידי Monumental Pictures.
## קישורים חיצוניים
*  

קטגוריה:דיסני
קטגוריה:חברות רוסיות להפקת סרטים
קטגוריה:תאגידים רב-לאומיים
הדיוויזיה ה-32 (האימפריה הגרמנית)

ממוזער|ימין|חותמת היחידה
**הדיוויזיה ה-32 (הסקסונית ה-3)** (בגרמנית: **32. Division (3. Königlich Sächsische)**) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

## היסטוריה
הדיוויזיה הוקמה ב-1 באפריל 1887, וחייליה גויסו מממלכת סקסוניה, ובפרט מאזור באוצן.

עם פרוץ מלחמת העולם הראשונה באוגוסט 1914 הייתה הדיוויזיה חלק מהקורפוס ה-12 (הסקסוני ה-1) בפיקוד קרל לודוויג ד'אלזה, אשר היה חלק מהארמייה השלישית בפיקוד מקס פון האוזן. הדיוויזיה נטלה חלק במערכה על הגבולות, לרבות קרב שרלרואה, וכן השתתפה בקרב על המארן. בשנת 1916 היא לחמה בקרב ורדן ובהקרב על הסום, ובשנת 1917 היא לחמה ב וקרב פשנדל. בשנת 1918 השתתפה הדיוויזיה במתקפת האביב, ולאחר מכן לחמה הדיוויזיה כנגד מתקפת מאה הימים של מדינות ההסכמה. לאחר המלחמה חזרה הדיוויזיה לגרמניה, וב-10 בספטמבר 1919 פורקה הדיוויזיה.

## מפקדים
* גנרל-לוטננט ברנהרד פון הולבן (נולד בשם נורמן) (1 באפריל 1887–30 בינואר 1889)
* גנרל-לוטננט אוטו פון שווינגל (1 בפברואר 1889–27 בנובמבר 1890)
* גנרל-לוטננט אויגן פון קירכבך (28 בנובמבר 1890–18 באפריל 1896)
* גנרל-לוטננט ארווין פון מינכוויץ (19 באפריל 1896–26 במאי 1897)
* גנרל-לוטננט מקס פון האוזן (27 במאי 1897–28 במרץ 1900)
* גנרל-לוטננט פאול הינגסט (29 במרץ 1900–16 באפריל 1903)
* גנרל-לוטננט גאורג פון שטיגליץ (17 באפריל 1903–21 באפריל 1904)
* גנרל-לוטננט הנס פון קירכבך (22 באפריל 1904–20 בנובמבר 1907)
* גנרל-לוטננט הרמן פון שוויניץ (21 בנובמבר 1907–12 באוקטובר 1910)
* גנרל-לוטננט אלכסנדר פון לאריש (13 באוקטובר 1910–24 במרץ 1913)
* גנרל-לוטננט הורסט אדלר פון דר פלאניץ (25 במרץ 1913–18 באפריל 1916)
* גנרל-מיור רודולף האמר (19 באפריל 1916–4 במאי 1916)
* גנרל-מיור גוסטב פון דר דקן (5 במאי 1916–22 ביולי 1918)
* גנרל-מיור מקסימיליאן פון של (23 ביולי 1918–30 בינואר 1919)
* גנרל-מיור מרטין פון אולדרסאוזן (1 בפברואר 1919–10 בספטמבר 1919)

## לקריאה נוספת
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

32
32
פרודינוצרס

ממוזער|פרודינוצרס בסביבתו הטבעית
**פרודינוצרס** (שם מדעי: *Prodinoceras*; מילולית: "לפני קרניים נוראיות") הוא סוג של יונק נכחד בן סדרת הדינוצרטים דמויי-הקרנפים שחיו במהלך הפלאוגן. סוג זה היה הקדום מכל בני קבוצתו והוא התקיים בסוף הפלאוקן במונגוליה. הוא הוגדר ב-1929, אך קיבל שמות נרדפים רבים.
## מאפיינים
הפרודינוצרס היה יונק שהיה חסר את הקרניים הגדולות שעל ראשי קרוביו למשפחה, אם כי הכיל את הניבים המאיימים שלהם, אשר הזכירו ניבי שנחרבים, ולמרות מראם הותאמו לאכילת צמחים בלבד וכנראה שימשו ללחימה או להתגוננות. הוא הגיע לגובה מטר, לאורך 2.3 מטרים ולמשקל של 400 קילוגרם. הוא היה בעל מבנה גוף קל יחסית, הדומה ליונקים קדומים מאותה תקופה כמו הפנטולמבדה (אך היה כבד ומגושם בהרבה). במראהו הוא דמה ביותר לפרובתיופיס (Probathyopsis) מאמריקה הצפונית. ייתכן שהיה בעל דו-צורתיות זוויגית בהסתמך על מבנה שלדיו.

כמו מינים רבים מהפלאוקן הוא נכחד עם תחילת האאוקן היבשה יותר.

## קישורים חיצוניים

קטגוריה:בעלי חיים שתוארו ב-1929
קטגוריה:טקסונים שתוארו בידי ג'ורג' גיילורד סימפסון
קטגוריה:דינוצרטים
קטגוריה:מגה-פאונה של הפלאוגן באירואסיה
קטגוריה:יונקים שחיו באאוקן באסיה
אליאס אשמול

**אליאס אשמול** (באנגלית: **Elias Ashmole**; 1617–1692) היה עורך דין, כימאי, אנטיקווריאט (חוקר וחובב חפצים עתיקים), אח בלשכת הבונים החופשיים, וחבר החברה המלכותית.

## קורות חיים
נולד בליצ'פילד בסטפורדשייר שבאנגליה.

בגיל 25 פרש מעבודה ומאז הלך בעקבות הדברים שעניינו אותו. במהלך השנים 1645 ו-1646, שהיו מכריעות במלחמת האזרחים האנגלית, התפתחו במקביל הקריירות הפוליטית והצבאית של אשמול.

במרץ 1646 הוא נעשה קפטן בצבא המלך והיה עד למפלתו של המלך צ'ארלס הראשון על ידי קרומוול. שלושה חודשים מאוחר יותר הוא עבר לסמולווד  וב־16 באוקטובר 1646 קודש אליאס אשמול לבנייה החופשית בוורינגטון. הוא כתב ביומנו "היום נעשיתי בונה חופשי", ובכך היה הראשון שתיעד אי פעם את הצטרפותו למסדר הבונים החופשים. הוא הראשון שהשתמש במושג "בונים מקובלים"

במסגרת הסודית של פגישה מסונית יכול היה לפגוש עמיתים אינטלקטואלים, שאיתם שוחח על האספקטים האזוטרים וההרמטיים אותם למד, אשר היו עדיין במצב ניסיוני התחלתי בעולם המדע. עד לשנת 1648 כבר הרחיב את לימוד האסטרולוגיה והאנטומיה שלו לבוטניקה ואלכימיה. נושא אחרון זה העסיקו רבות בהמשך והוא כתב מספר ספרים על האלכימיה, הראשון שבהם ב־1650. הוא הוקסם מלימוד אזוטריה והרמטיקה. תדיר התייעץ באורָקולים. אולם אשמול לא נתן להתלהבותו מהאלכימיה להאפיל על לימוד ההיסטוריה, ולעולם לא ראה עצמו כעוסק באלכימיה. הצטרף לחברה המלכותית ב־1682.

בנטייתו היה מלוכני והתנגד לקרומוול. ההערכה היא כי ההצטרפות לבונים החופשים הייתה כנראה כסות להתארגנות מלוכנים בתאים מחתרתיים סודיים ולכן אין הרבה מידע כתוב על הנושא מאותה תקופה.

## הקמת מוזיאון אשמוליאן
אשמול אשר התעניין באסטרולוגיה, אלכימיה ובוטניקה, רכש את האוסף "חדר הפלאות" ב-1659, וצירף אותו לאוסף כתבי היד שלו, בנושאי אסטרולוגיה, היסטוריה ורפואה.

בשנת 1675 תרם את כל אוספיו וספרייתו לאוניברסיטת אוקספורד, והתנה את תרומתו בהקמת בניין מתאים לאוסף. על בסיס תרומתו הוקם מוזיאון אשמוליאן, המוזיאון האוניברסיטאי הראשון, אשר נפתח לציבור ב-1683.

## קישורים חיצוניים

*אליאס אשמול- התכתבויות
*מוזיאון אשמוליאן
* 
* 

## הערות שוליים

קטגוריה:אלכימאים
קטגוריה:אסטרולוגים
קטגוריה:בריטים חברי הבונים החופשיים
קטגוריה:עמיתי החברה המלכותית
קטגוריה:בוגרי אוניברסיטת אוקספורד
קטגוריה:ילידי 1617
קטגוריה:נפטרים ב-1692
הדיוויזיה ה-28 (האימפריה הגרמנית)

**הדיוויזיה ה-28** (בגרמנית: **28. Division**) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

## היסטוריה
הדיוויזיה הוקמה ב-1 ביולי 1871, על בסיס דיוויזיית הדוכסות הגדולה של באדן, שלחמה במלחמת צרפת–פרוסיה, יחד עם הדיוויזיה ה-29, וחייליה גויסו מהדוכסות הגדולה של באדן, ובפרט מאזור קרלסרוהה.

עם פרוץ מלחמת העולם הראשונה באוגוסט 1914 הייתה הדיוויזיה חלק מהקורפוס ה-14 בפיקוד ארנסט פון הוינינגן, אשר היה חלק מהארמייה השביעית בפיקוד יוזיאס פון הרינגן. הדיוויזיה נטלה חלק בקרב מילוז ולאחר מכן בקרב לורן. בסוף ספטמבר הועברה הדיוויזיה תחת פיקוד הארמייה השישית באזור אראס, ולחמה בקרב אראס (1914). לאחר מכן הועברה הדיוויזיה לשמפאן, שם נטלה חלק בקרב שמפאן השני בשנת 1915, ובשנת 1916 היא השתתפה לתקופה קצרה בקרב על הסום. בשנת 1917 היא לחמה בקרב קמברה, ובשנת 1918 השתתפה הדיוויזיה במתקפת האביב, ולאחר מכן לחמה כנגד מתקפת מאה הימים של מדינות ההסכמה. לאחר המלחמה חזרה הדיוויזיה לגרמניה, וב-30 בספטמבר 1919 פורקה הדיוויזיה.

## מפקדים
* גנרל-לוטננט גוסטב פון פריצלביץ (3 ביוני 1871–29 בנובמבר 1875)
* גנרל-לוטננט קרל פון ויליזן (1 בדצמבר 1875–22 בנובמבר 1882)
* גנרל-לוטננט אוסקר פון מרשיידט-הילסם (23 בנובמבר 1882–14 במאי 1886)
* גנרל-לוטננט אלפרד פון קסלר (15 במאי 1886–23 במרץ 1890)
* גנרל-לוטננט אמיל ויינברגר (24 במרץ 1890–22 בפברואר 1892)
* גנרל-לוטננט וילהלם פון רסינג (23 בפברואר 1892–10 באוגוסט 1895)
* גנרל-לוטננט אוטו פון גרונה (11 באוגוסט 1895–28 בנובמבר 1898)
* גנרל-לוטננט וילהלם פון אורצן (29 בנובמבר 1898–19 במאי 1900)
* גנרל-מיור אמיל פון לסל (20 במאי 1900–8 ביולי 1900)
* גנרל-לוטננט פאול פון הינדנבורג (9 ביולי 1900–26 בינואר 1903)
* גנרל-לוטננט קורט פון פפויל (27 בינואר 1903–9 באפריל 1906)
* גנרל-לוטננט מקס פון פבק (10 באפריל 1906–26 בינואר 1910)
* גנרל-לוטננט גאורג פון קרוזיק (27 בינואר 1910–1 באפריל 1912)
* גנרל-לוטננט הנס גוסטב פון דר גולץ (2 באפריל 1912–28 בפברואר 1914)
* גנרל-לוטננט קורט פון קהלר (1 במרץ 1914–10 בינואר 1915)
* גנרל-מיור פרנץ פון טרוטה (נולד בשם פון טריידן) (11 בינואר 1915–7 ביולי 1916)
* גנרל-לוטננט הרמן היידבורן (8 ביולי 1916–19 באוגוסט 1916)
* גנרל-לוטננט פליקס לנגר (20 באוגוסט 1916–18 בפברואר 1918)
* גנרל-לוטננט הנס פון וולף (18 בפברואר 1918–28 בפברואר 1918)
* גנרל-מיור קורט פרינץ פון בוכאו (28 בפברואר 1918–29 במאי 1918)
* גנרל-מיור אוטו פון ארנים (30 במאי 1918–3 ביוני 1918)
* גנרל-מיור אמיל הל (4 ביוני 1918–7 בספטמבר 1918)
* גנרל-מיור רודולף פון דר אוסטן (8 בספטמבר 1918–25 במרץ 1919)
* גנרל-מיור אוטו פון דיימלינג (26 במרץ 1919–30 בספטמבר 1919)

## לקריאה נוספת
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

28
28
ראלי דקר 2019

**ראלי דקר 2019** הוא המרוץ ה-41 של ראלי דקר, והפעם ה-11 ברציפות בו התקיים המרוץ בדרום-אמריקה. המרוץ החל ב-7 בינואר 2019 בלימה, בירת פרו והסתיים באותו המקום ב-17 בחודש. נאסר אל-עטיה ניצח את המרוץ בפעם השלישית עבורו ובפעם הראשונה שהוא מנצח עם טויוטה. טובי פרייס ניצח בקטגוריית האופנועים אף על פי שסבל משבר בפרק כף היד במהלך המרוץ. הצוות של קאמאז בו התחרו אדוארד ניקולייב, יבגני איקובלב וולדימיר ריבקוב זכה קטגוריית המשאיות בפעם השלישית ברציפות.

## משתתפים

## סטייג'ים
### אופנועים, טרקטורונים ומכוניות

### משאיות ו-UTVs

## תוצאות על פי מקטע
### אופנועים

### טרקטורונים

### מכוניות

### UTV's

### משאיות

## קישורים חיצוניים

## הערות שוליים

קטגוריה:תחרויות ספורט מוטורי ב-2019
קטגוריה:תחרויות ספורט בפרו
קטגוריה:לימה: ספורט
קטגוריה:ראלי דקר
האורות כבים

[שמאל|ממוזער| [אדוארד גריי]]
**"האורות כבים (מילולית: הפנסים כבים) בכל רחבי אירופה, ולא נראה אותם דולקים שוב בימי חיינו"** (באנגלית: **The lamps are going out all over Europe, we shall not see them lit again in our life-time**), הייתה הערה שהעיר שר החוץ הבריטי סר אדוארד גריי באוזני ידיד ערב כניסתה של בריטניה למלחמת העולם הראשונה. ההצהרה, שפורסמה לראשונה בזכרונותיו של גריי בשנת 1925, קיבלה תשומת לב רחבה בזמנה, וכן אזכורים רבים בספרות ההיסטורית, כתפיסה מדויקת, כמו-נבואית, של מלחמת העולם הראשונה והשלכותיה הגאופוליטיות והתרבותיות.

## מקור
בספר זיכרונותיו של גריי, "*עשרים וחמש שנים: 1892–1916"*, נזכרת ההערה בתור הערה שככל הנראה נאמרה ב-3 באוגוסט 1914:

בשנת 1927, זיהה עצמו ג'ון אלפרד ספנדר , עורך *עיתון הווסטמינסטר* עד 1922, כחבר שאליו דיבר גריי:

"קיימתי שתי שיחות קצרות עם גריי במהלך "שנים עשר הימים". נתקלתי בו במדרגות של משרד החוץ בשבת, 1 באוגוסט. [...] ראיתי אותו שוב בשעת ערב מאוחרת בחדרו במשרד החוץ ביום שני, 3 באוגוסט, והוא השתמש במילים עליהן חזר בספרו, "האורות כבים בכל רחבי אירופה, ולא נראה אותם דולקים שוב בימי חיינו." עמדנו יחד ליד החלון והסתכלנו אל השקיעה שמעבר לפארק סנט ג'יימס, והמראה של הפנסים הראשונים הנדלקים לאורך המאל העלה בו את המחשבה."

## אזכורים מאוחרים
הציטוט מפיו של גריי - הגם שקדם למלחמה - שימש כסיכום תקופת המלחמה ביצירות היסטוריות רבות. הסופר הגרמני לודוויג ריינרס (1896–1957) פרסם דיווח על מלחמת העולם הראשונה שכותרתו **המנורות כבו באירופה**. ההערה של גריי באה ביצירה זו בעקבות הקביעה המיוחסת לאוטו פון ביסמרק: "הטעויות שנעשו במדיניות החוץ אינן ניכרות לציבור עד הדור שלאחר מכן."

ב-16 באוקטובר 1938 שידר וינסטון צ'רצ'יל נאום המכונה "ההגנה על החופש והשלום (האורות כבים)" ללונדון ולארצות הברית. בנאום אמר: "תחנות הביטוי החופשי, הלא מצונזר, נסגרות; האורות כבים; אבל עדיין יש זמן להתייעצות משותפת עבור אלו שעבורם יש משמעות לחירות ולממשל הפרלמנטרי."

סמואל היינס החל את ספרו *מלחמה מדומיינת* משנת 1990 בפיסקה ובה הציטוט, ומתייחסת אליו בתור התגובה הידועה ביותר והמצוטטת ביותר בנושא תחילתה של מלחמת העולם הראשונה. בשנת 2014 היוו דבריו של גריי את ההשראה למפעל ההנצחה הבריטי במלאת מאה שנה לפרוץ מלחמת העולם הראשונה. בין השעות 10 עד 11 בערב ב-4 באוגוסט 2014, עומעמו אורות במקומות ציבוריים רבים ובבתים פרטיים, כולל בטקס אזכרה לאומי במנזר וסטמינסטר.

## קישורים חיצוניים
* ''חדשות חוץ: האורות נדלקים'', TIME

## הערות שוליים

קטגוריה:הממלכה המאוחדת במלחמת העולם הראשונה
קטגוריה:מילים וביטויים באנגלית
נוירואנדוקרינולוגיה

**נוירואנדוקרינולוגיה** (באנגלית: **Neuroendocrinology**) הוא תחום בביולוגיה וברפואה החוקר את יחסי הגומלין בין מערכת העצבים לבין המערכת האנדוקרינית.

## המערכות הנוירואנדוקניות העיקריות
* ציר ההיפותלמוס-בלוטת יותרת המוח-בלוטת יותרת הכליה (ציר HPA)
* ציר ההיפותלמוס-בלוטת יותרת המוח-בלוטת התריס  (ציר HPT) 
* ציר ההיפותלמוס-בלוטת יותרת המוח-בלוטת המין  (ציר HPG) 
* נוירוהיפויזה 

## קישורים חיצוניים

* 

קטגוריה:תחומים בביולוגיה
קטגוריה:תחומים ברפואה
הדיוויזיה ה-29 (האימפריה הגרמנית)

**הדיוויזיה ה-29** (בגרמנית: **29. Division**) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

## היסטוריה
הדיוויזיה הוקמה ב-1 ביולי 1871, על בסיס דיוויזיית הדוכסות הגדולה של באדן, שלחמה במלחמת צרפת–פרוסיה, יחד עם הדיוויזיה ה-28, וחייליה גויסו מהדוכסות הגדולה של באדן, ובפרט מאזור פרייבורג.

עם פרוץ מלחמת העולם הראשונה באוגוסט 1914 הייתה הדיוויזיה חלק מהקורפוס ה-14 בפיקוד ארנסט פון הוינינגן, אשר היה חלק מהארמייה השביעית בפיקוד יוזיאס פון הרינגן. הדיוויזיה נטלה חלק בקרב מילוז ולאחר מכן בקרב לורן. בסוף ספטמבר הועברה הדיוויזיה תחת פיקוד הארמייה השישית באזור אראס, ולחמה בקרב אראס (1914). לאחר מכן הועברה הדיוויזיה לשמפאן, שם נטלה חלק בקרב שמפאן השני בשנת 1915, ובשנת 1916 היא השתתפה לתקופה קצרה בקרב על הסום. בשנת 1917 היא לחמה ב, ובשנת 1918 השתתפה הדיוויזיה במתקפת האביב, ולאחר מכן לחמה כנגד מתקפת מאה הימים של מדינות ההסכמה. לאחר המלחמה חזרה הדיוויזיה לגרמניה, וב-10 בדצמבר 1919 פורקה הדיוויזיה.

## מפקדים
* גנרל-לוטננט אדולף פון גלימר (1 ביולי 1871–7 במרץ 1873)
* גנרל-לוטננט אמיל פון וויינה (8 במרץ 1873–14 באוגוסט 1876)
* גנרל-לוטננט קרל פון שפלר (15 באוגוסט 1876–9 בדצמבר 1881)
* גנרל-לוטננט רודולף פון ברקן (13 בדצמבר 1881–2 בנובמבר 1885)
* גנרל-לוטננט לודוויג פון פטרסדורף (3 בנובמבר 1885–18 בספטמבר 1888)
* גנרל-לוטננט אברהרד יוהנס פון מאנטיי (19 בספטמבר 1888–15 בפברואר 1892)
* גנרל-לוטננט אלברט פון שלייניץ (16 בפברואר 1892–10 באפריל 1893)
* גנרל-לוטננט פרידריך, נסיך באדן (11 באפריל 1893–26 בינואר 1897)
* גנרל-לוטננט ארנסט פון בילו (27 בינואר 1897–31 באוגוסט 1897)
* גנרל-לוטננט מוריץ פון ביסינג (1 בספטמבר 1897–17 במאי 1901)
* גנרל-לוטננט יוזף פון פאלואה (18 במאי 1901–3 באפריל 1907)
* גנרל-לוטננט אמיל פון שיקפוס אונד נוידורף (4 באפריל 1907–21 במרץ 1910)
* גנרל-לוטננט ברתולד פון דיימלינג (22 במרץ 1910–31 במרץ 1913)
* גנרל-לוטננט אוגוסט איזברט (1 באפריל 1913–3 באוגוסט 1916)
* גנרל-מיור הרמן פון דר היידה (4 באוגוסט 1916–6 באוגוסט 1918)
* גנרל-מיור ריכרד פון ברנדט (7 באוגוסט 1918–10 בדצמבר 1918)

## לקריאה נוספת
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

## קישורים חיצוניים

29
29
סברינה: חברות לנצח

**סברינה: חברות לנצח** (באנגלית: **Sabrina: Friends Forever**) הוא סרט הנפשה טלוויזיוני אמריקאי מסוגת פנטזיה והרפתקאות, אשר מבוסס על סדרת ההנפשה "סברינה המכשפה הצעירה", סדרה המבוססת על דמותה של סברינה ספלמן מתוך הקומיקס "Sabrina the Teenage Witch". הסרט בוים על ידי סקוט המינג, נכתב על ידי פמלה פטלר וקרטר קרוקר, והופק על ידי DIC Entertainment כחלק מסדרת הסרטים "DIC Movie Toons", כאשר הסרט הוא השני בסדרה.

הסרט שודר לראשונה בארצות הברית בערוץ ניקלודיאון ב-13 באוקטובר 2002. בישראל הסרט הופץ לראשונה בשנת 2014 בדיבוב לעברית. אורך הסרט הוא כ-74 דקות, ושפת המקור שלו היא אנגלית.

בשנת 2003, שנה לאחר שידור הסרט במקור, החלה להיות משודרת הסדרה "עולמה הסודי של סברינה", אשר הופקה בעקבות הסרט ומשמשת כסדרת המשך לסדרה המקורית.

## תקציר העלילה
הסרט מתרחש כשנה לאחר אירועי הסדרה "סברינה המכשפה הצעירה". לאחר שסברינה בת ה-13 קיבלה מאנצ'נטרה את שרביט הקסמים הראשון שלה, היא נרשמת לאקדמיה למכשפות כדי ללמוד את שלושת העקרונות של המכשפות - להשתמש בקסם בחוכמה, להיות נאמנים לחברים שלך, ולהיות נאמן לעצמך. תחילה, סברינה מרגישה נחותה מפני שהיא רק חצי מכשפה, אך עם הזמן היא פוגשת את ניקול, חצי מכשפה בדיוק כמוה, ובמהרה הן נהיות חברות. במהלך הסרט החברות עוברות הרפתקאות חדשות וקסומות.

## דמויות ומדבבים
הסרט בדיבוב העברי בוים על ידי טליה ברקאי, והופק על ידי יעל אללוף ודן שצברג.

בנוסף, בדיבוב האנגלי, קולין מרדוק, אליסטייר אבל וברנט מילר, דיבבו שחקני הוקי.

## קישורים חיצוניים

* 

## הערות שוליים

קטגוריה:סרטים מבוססי סדרות טלוויזיה
קטגוריה:סרטי הנפשה אמריקאיים
קטגוריה:סרטי פנטזיה אמריקאיים
קטגוריה:סרטי הרפתקאות אמריקאיים
קטגוריה:סרטי 2002
קטגוריה:סרטים באנגלית
קטגוריה:סרטי טלוויזיה אמריקאיים
קטגוריה:מכשפות בקולנוע ובטלוויזיה
נמרוד שפרוני

**נמרוד שפרוני** (נולד ב-14 במרץ 1969) הוא קצין צה"ל במילואים בדרגת תת-אלוף. שירת כטייס מסוקים וכמפקד בסיס פלמחים של חיל האוויר.

## ביוגרפיה
גדל בקיבוץ יפתח. למד בבית הספר "עמק החולה" שבקיבוץ כפר בלום. 

שפרוני התגייס לצה"ל ב-1988 וסיים קורס טיס מס' 123 במגמת מסוקים. לאחר קורס אימון מתקדם על מסוקי MD 500 דיפנדר "להטוט" בטייסת 190 (אז נקראה "הטייסת הלהטוט") נשלח לארצות הברית, הוכשר כטייס AH-64 אפאצ'י ושירת בטייסת 113 ("הצרעה"). הוא שימש סגן מפקד טייסת 190, סגן מפקד טייסת 113 וסגן מפקד טייסת 193 ("מגיני המערב"), טייסת מסוקי יורוקופטר AS-565 פנתר, "עטלף".

לאחר סיום לימודים בפו"ם מונה למפקד טייסת 160 ("המסק"ר הראשונה"), שהפעילה מסוקי AH-1 קוברה, "צפע". בתקופת פיקודו קלטה הטייסת את מסוקים וכוח אדם מטייסת 161 שנסגרה והיא השתתפה במלחמת לבנון השנייה. הוא שימש ראש ענף השתתפות במטה חיל האוויר. פיקד על טייסת 113 במהלך מבצע עופרת יצוקה. בשנים 2010–2012 שימש מפקד יחידת השליטה המרכזית של חיל האוויר (יש"מ קרב), במהלך כהונתו התרחשו התרסקות היסעור ברומניה, השרפה בכרמל ומתקפת הטרור בדרום ישראל, אירועים מרכזיים שלהם נדרשה היחידה לספק מענה. בתפקידו הבא שימש קצין פרויקט "מטה המנצח", ארגונו מחדש של מטה המבצעים בחיל האוויר.

בדצמבר 2014 מונה למפקד בסיס פלמחים ושירת בתפקיד עד אוקטובר 2018.

מתגורר בשמשית.

## קישורים חיצוניים

* 

## הערות שוליים

קטגוריה:תתי-אלופים בחיל האוויר
קטגוריה:טייסי חיל האוויר הישראלי
קטגוריה:מפקדי בסיס פלמחים
קטגוריה:בוגרי בית החינוך המשותף עמק החולה
קטגוריה:יפתח (קיבוץ): אישים
קטגוריה:שמשית: אישים
קטגוריה:ישראלים שנולדו ב-1969
A Man Without Love

**A Man Without Love** (בעברית: **אדם ללא אהבה**) הוא שיר, שייצג את בריטניה בתחרות האירוויזיון 1966, בביצוע הזמר קנת' מק'קלר.

השיר הוא בלדה, בו משווה זמר בין אדם ללא אהבה לאדם שיש לו אהבה. הוא מסביר שללא אהבה הוא "רק חצי אדם, כלום", ואדם "עם אהבה זה הכל בחיים".

בהופעתו בתחרות שנערכה בלוקסמבורג לבש מק'קלר קילט סקוטי מסורתי.

השיר "A Man Without Love" הגיע למקום השלושים במצעד הסינגלים הבריטי במרץ 1966.

השיר היה השמונה עשר והאחרון בסדר השירים שהושמעו בתחרות, אחרי השיר של אירלנד "Come Back to Stay" בביצוע דיקי רוק. בסיום ההצבעה קיבל השיר שמונה נקודות (חמש מאירלנד ושלוש מלוקסמבורג), ודורג במקום התשיעי מתוך 18.

בשנה שלאחר מכן, 1967, ייצגה את בריטניה באירוויזיון הזמרת סנדי שו שזכתה בתחרות עם השיר "Puppet on a String".

## קישורים חיצוניים

## הערות שוליים

קטגוריה:שירי אירוויזיון 1966
קטגוריה:שירי הממלכה המאוחדת באירוויזיון
שגרירות ארצות הברית במקסיקו סיטי

**שגרירות ארצות הברית במקסיקו סיטי** (בספרדית: **Embajada de los Estados Unidos, México DF**, באנגלית: **Embassy of the United States Mexico City**) היא הנציגות הדיפלומטית של ארצות הברית של אמריקה למדינות מקסיקו מאז שנת 1964.

מבני השגרירות ממוקמים בשדרה "פאסאו דה לה רפורמה"  בשכונת קולוניה קואוטמוק  ברובע קואוטמוק  במקסיקו סיטי.

## רקע
בניית בניין השגרירות הנוכחי החל בשנת 1960 והושלם בשנת 1964 בעלות של 5 מיליון דולר. באותה תקופה היה זה בניין השגרירויות האמריקני השני בגודלו בעולם.

### בניית מבנה שגרירות חדש
ממוזער|220x220 פיקסלים|יושב ראש המטות המשולבים ג'וזף דנפורד מצטלם עם נחתים אמריקאים בשגרירות במקסיקו סיטי
בשנת 2011 הודיעה מחלקת המדינה של ארצות הברית על תוכניות להקים שגרירות חדשה של ארצות הברית בשכונת נואבו פולנקו  במקסיקו סיטי. המחיר המשוער של השגרירות החדשה עמד על 763 מיליון דולר (בשנת 2011).

ב־13 בפברואר שנת 2018 החלה בניית השגרירות החדשה. העלות המשוערת היא כמעט מיליארד דולר (943 מיליון דולר) והיא צפויה להסתיים עד שנת 2022. שטח מתחם השגרירות יהיה 8.5 אקר (34.39 דונם).

## מדורי השגרירות
השגרירות ממלאת מספר תפקידים בייצוגה לממשלת מקסיקו, לרבות דיפלומטיה פוליטית, מנהלית, כלכלית, ציבורית, וקונסולרית, המנוהלת תחת השגריר על ידי מדריכים ממשרד החוץ האמריקני.

### המדור הקונסולרי
* שירותי אזרח אמריקאים
* שירותי ויזה
* מדור כלכלי
* נספח ההגנה
* יחסי ציבור
* המדור הפוליטי
* מדור ניהול

### סוכנויות ממשלת ארצות הברית אחרות (שירותים קונסולריים הניתנים על ידי המדור הקונסולרי)

* הוועדה האמריקנית למצבות קרב
* שירות פיקוח על בריאות בעלי חיים וצמחים 
* המנהל לאכיפת הסמים
* מנהל המזון והתרופות האמריקאי
* שירות החוץ החקלאי 
* שירות הכנסות הפנים
* משרד הפיקוח על נכסי חוץ 
* הסוכנות האמריקאית לפיתוח בינלאומי
* השירות המסחרי של ארצות הברית 
* משרד ההגנה של ארצות הברית
* משרד המשפטים של ארצות הברית
* סוכנות המכס והגנת הגבולות של ארצות הברית
* אכיפת הגירה ומכס 
* שירות המרשלים של ארצות הברית
* חיל השלום של ארצות הברית

### קונסוליות

לארצות הברית יש קונסוליות כלליות בסיודאד חוארס, גוודלחרה, ארמוסיו, מטמורוס, מרידה, מונטריי, נוגאלס, נואבו לרדו וטיחואנה וסוכנויות קונסולריות: באקפולקו, לוס קאבוס, קנקון, מסטלאן, אואחאקה, פיידראס נגראס , פלאיה דל כרמן, פוארטו ואיארטה וסן מיגל דה איינדה.

## ראו גם
* יחסי ארצות הברית–מקסיקו

## קישורים חיצוניים

*  

## הערות שוליים

מקסיקו סיטי
קטגוריה:יחסי ארצות הברית – מקסיקו
קטגוריה:מקסיקו סיטי: מבנים
שגרירות רוסיה בוושינגטון

**שגרירות רוסיה בוושינגטון די. סי.** (ברוסית: **Посольство России в США**) היא הנציגות הדיפלומטית העליונה של הפדרציה הרוסית בארצות הברית. השגרירות ממוקמת בשדרת ויסקונסין 2650, צפון-מערב וושינגטון די. סי. והיא משמשת כמקום עבודתו של שגריר רוסיה בארצות הברית.

השגריר הנוכחי (מאז 2025) הוא אלכסנדר דרצ'ייב.
## מעון השגריר
ממוזער|בית השגריר
מעון השגריר הרוסי ממוקם ברחוב 16 1125, צפון-מערב וושינגטון הבירה והוא נבנה בשנת 1910, כאחוזת בוז-אר ששירתה כשגרירות האימפריה הרוסית וברית המועצות בשנים 1913 עד 1994.

## מתחם השגרירות החדש בשדרת ויסקונסין
השגרירות ממוקמת על "הר אלטו" בשדרת ויסקונסין בצפון-מערב העיר, שנבנתה על נכסים שהושכרו לממשל הסובייטי למשך 85 שנים על בסיס הסכם בין ברית המועצות לארצות הברית בשנת 1969. על פי הסכם 1972, שטח שווה ערך במוסקבה אמור היה להיות מושכר לארצות הברית לשגרירות חדשה באותם תנאים. ההסכם השני קבע גם כי על שני הצדדים להתחיל להשתמש בבניינים החדשים שלהם במקביל.

השגרירות עוצבה על ידי האדריכל הסובייטי הידוע מיכאיל פוסוחין, שתכנן את ארמון הקרמלין הממלכתי ומספר מבנים נוספים במוסקבה. בניין המגורים, בית הספר, גן הילדים ומגרשי הספורט הושלמו כולם בשנת 1979. מבנים אדמיניסטרטיביים ומבנים טקסיים הושלמו בשנת 1985.

בסוף שנות ה-80 של המאה העשרים, ה-FBI והסוכנות לביטחון לאומי בנו מנהרה מתחת למתחם למטרות ריגול, אך היא מעולם לא נוצלה בהצלחה לאחר שסוכן ה-FBI רוברט הנסן חשף מידע על המבצע בפני הק.ג.ב.

בספטמבר 1994, במהלך ביקורו בארצות הברית, חנכו נשיא רוסיה בוריס ילצין ונשיא ארצות הברית ביל קלינטון את הבניין הטקסי החדש של שגרירות רוסיה, בהר אלטו.

## אירועים
[ממוזער|400x400 פיקסלים| הרכב המוזיקה ל[חומאי "Alash" בשגרירות רוסיה בוושינגטון, 25 באפריל 2018.]] 
בשנת 1985 ויטלי יורצ'נקו, מרגל סובייטי שערק לארצות הברית, ערק לברית המועצות מחדש דרך השגרירות, לאחר שחמק ממחזיקיו במסעדת Au Pied de Cochon בג'ורג'טאון.

## ראו גם
* יחסי ארצות הברית–רוסיה
* שגרירות ארצות הברית במוסקבה
* שגריר ארצות הברית ברוסיה
* שגריר רוסיה בארצות הברית

## קישורים חיצוניים

*  

* השגרירות באתר wikimapia
* בית השגריר באתר wikimapia
* שגרירות חדשה וושינגטון הבירה

## הערות שוליים

קטגוריה:יחסי ארצות הברית – ברית המועצות
קטגוריה:יחסי ארצות הברית – רוסיה
וושינגטון
קטגוריה:וושינגטון די. סי.: שגרירויות
רוסיה
אברהרד טאוברט

**אברהרד טאוברט** (בגרמנית: **Eberhard Taubert**; 11 במאי 1907, קאסל - 2 בנובמבר 1976, קלן) היה עורך דין ותועמלן נאצי אנטישמי. הוא הצטרף למפלגה הנאצית בשנת 1931 והיה מעורב בתעמולה אנטי-קומוניסטית ואנטי-יהודית כאחת. בשנים 1933–1945 עבד כמנהל המחלקה האנטי יהודית במשרד התעמולה תחת יוזף גבלס. כינויו בחוגים הנאציים היה "ד"ר אנטי". הוא עבד בשנת 1940 על התסריט לסרט התעמולה האנטישמי היהודי הנצחי והיה אחראי לחוק שחייב את היהודים לענוד את הטלאי הצהוב.

לאחר המלחמה עבד תמורת משכורת של 3,000 דולר לחודש עבור המפלגה הגרמנית הנוצרית הדמוקרטית  וסיפק חומר נגד מרקסיסטים. אחרי 1957 עבד בדרום אמריקה, איראן, לבנון, מצרים ודרום אפריקה וכיועץ לשר הגרמני פרנץ יוזף שטראוס. משנת 1970 הועסק על ידי תעשיינים גרמנים.

יכולתו הרטורית הפכה אותו לתועמלן מוכשר ומבוקש, לא רק בתקופת המשטר הנאצי. בסגנונו המתסיס, בו השתמש בתעמולה הנאצית, עשה שימוש לאחר המלחמה כדי לחזק את הפחד המערבי מהקומוניזם. לשם כך עבד עם שירותים חשאיים (למשל יחידות הביון הנגדי האמריקאיות - CIC ) ופוליטיקאים וכתבי עת ימניים.

## לקריאה נוספת
* מקס ויינרייך: **הפרופסורים של היטלר: חלקם של המלומדים בפשעי גרמניה נגד העם היהודי**, אוניברסיטת ייל; מהדורה שנייה, 1999, 

## קישורים חיצוניים

## הערות שוליים

קטגוריה:פעילי התעמולה הנאצית
קטגוריה:גרמנים שנולדו ב-1907
קטגוריה:גרמנים שנפטרו ב-1976
הסכם הגבול הימי בין ארצות הברית לברית המועצות

שמאל|לא ממוסגר|350x350 פיקסלים| מערכון הגבול הימי
**הסכם הגבול הימי בין [[ארצות הברית]] ל[[ברית המועצות]]** (שרוסיה הצהירה על עצמה כיורשת ברית המועצות, אך טרם אושר על ידי הפרלמנט הרוסי) הוא הסכם הסדרת גבולות בין המדינות.

הסנאט של ארצות הברית נתן את עצתו והסכמתו לאשרור כבר ב-16 בספטמבר 1991 והוא אישור של אמנת ארצות הברית-רוסיה הקודמת שנחתמה במרץ 1867. גבול ים זה ידוע גם בשם קו **בייקר-שוורדנאדזה** או **הסכם בייקר-שוורדנאדזה**, על שם הפקידים שחתמו על העסקה, שר החוץ הסובייטי אדוארד שוורדנדזה ומזכיר המדינה האמריקני ג'יימס בייקר.

מהנקודה, 65 ° 30 'N, 168 ° 58' 37 "W. הגבול הימי משתרע צפונה לאורך המרידיאן 168 ° 58 '37" W דרך מצר ברינג וים צ'וקצ'י אל האוקיינוס הארקטי ככל שמאפשר החוק הבינלאומי. מאותה נקודה דרומה, הגבול עוקב אחר קו שצוין לפי עמדות גאוגרפיות ימיות שצוינו בהסכם.

## מחלוקת
הצורך בגבול הימי עלה לאחר שארצות הברית רכשה את אלסקה מהאימפריה הרוסית. באותה עת הוגבלו האינטרסים הימיים הלאומיים רק עד לגבול של שלושה קילומטרים.

אמנת הרכישה אכן הזכירה גבול מעבר לים ברינג; עם זאת, עם הנהגת חוק הים, גבול 200 הקילומטרים, נושא הגבול הפך לדחוף, מכיוון שאף אחד מהצדדים לא הצליח לייצר את המפות ששימשו במהלך משא ומתן הרכישה המקורי. יתר על כן, שני הצדדים הסכימו שהגבול נועד להיות קו ישר במפה, אך הם לא הסכימו באיזה היטל משתמשים: מרקטור או קונפורמי. הדבר הביא לכ-15,000 מיילים ימיים רבועים של שטח שנוי במחלוקת. קו 1990 חילק את ההבדל בין שני הקווים והכניס כמה "אזורים מיוחדים", שהיו מעבר לאזור 200 המיילים, אך בהם הצדדים קיבלו את זכויותיהם. החלק הגדול יותר של השטח השנוי במחלוקת בים ברינג הוסכם כשייך לארצות הברית; הקונגרס בארצות הברית אשרר את ההסכם במהירות, אך ברית המועצות לא הצליחה לאשרר את ההסכם לפני קריסתה בשנת 1991. רבים ברוסיה מתחו ביקורת על מיכאיל גורבצ'וב ואדוארד שוורדנדזה על כך שהם מיהרו לחתום את העסקה, הפסיקו את זכויות הדייג הרוסית והטבות ימיות אחרות ומתעקשים לשוב ולנהל משא ומתן. ארצות הברית ממשיכה במאמצים לאכוף את קו הגבול כנגד ספינות הדייג הרוסיות, על מנת לבנות את הראיות ל"הנהגה הממלכתית הכללית" מאחר שלטעמם הסכם 1990 הוא אכן הגבול הימי בין שתי המדינות.

## קישורים חיצוניים

## הערות שוליים

קטגוריה:1990 בברית המועצות
קטגוריה:ארצות הברית – ברית המועצות: אמנות והסכמים
קטגוריה:גבול ארצות הברית – רוסיה
קטגוריה:הסכמי גבולות
קטגוריה:1990 בפוליטיקה
מדעי עזר בהיסטוריה

**מדעי עזר בהיסטוריה ** הם מדעים אשר עוזרים להעריך ולהשתמש במקורות היסטוריים וככאלו מהווים מדעי עזר למחקר ההיסטורי. רבים מן התחומים הללו התפתחו בין המאה ה-16 לה-19 על ידי האנטיקווארים וככאלו הוגדרו תחת תחום רחב של האנטיקווריאניזם. באותן המאות היסטוריה הוגדרה כיכולת ספרותית בלבד. עם התפשטות הגישה ההיסטורית האמפירית שהיא מבוססת מקורות על ידי  בסוף המאה ה-18 ובהמשך באמצע מאה ה-19 על ידי לאופולד פון רנקה המדעים הללו התחילו להיכלל בארגז הכלים של כלל ההיסטוריונים.

בין המקצועות הללו נכללים:
* אונומסטיקה - חקר שמות העצם הפרטיים ומקורם
* אנתרופונימיה  - חקר שמות וכינויים
* אפיגרפיה - מיון ובחקר של כתובות ותחריטי סימנים ואותיות על גבי אבן, מתכת, חרס וחומרים דומים
* ארכאולוגיה - חקר התרבות ההיסטורית החומרית
* ארכאוגרפיה - חקר המסמכים הכתובים
* אתנוגרפיה - תיאור איכותי של תופעות בחברה האנושית, על-סמך עבודת שדה
* בולאות - חקר בולי הדואר וההכנסה, כולל הדגמים הייצור והשימוש שנעשה בהם
* בוניסטיקה - חקר ההיסטוריה, יצור והפצה של שטרות כסף
* גנאלוגיה - חקר שושלות, שארות, משפחות, אשרות היוחסין ואילנות היוחסין
*  - חקר כמותי של אוכלוסיות בני אדם היסטוריות
* הערכת מקורות - חקר אמינות מקור מידע
* הרלדיקה - חקר תכנון, הצגה, תיאור ותיעוד שלטי אצולה
* וקסילולוגיה - חקר הדגלים
*  - חקר מסמכים משפטיים מן העבר
* טופונימיה - בחקר שמות של מקומות ומאין הם הגיעו אל השפה
* כורוגרפיה - חקר התיאור או מיפוי של אזור או מחוז, ובהרחבה תיאור או מפה של מקום
* כרונולוגיה - חקר סדר האירועים
* מטרולוגיה - חקר המידות והמדידות
* נומיסמטיקה - חקר איסוף הכסף ועברו ההיסטורי, הכלכלי והגאוגרפי על צורותיו השונות
* ניהול ארכיונים  - חקר הקמת וניהול ארכיונים/גניזות
*  - חקר חותמות
* פאלריסטיקה - חקר תגים, סיכות, מדליות ועיטורים
* פילולוגיה - חקר של טקסטים כתובים, בעיקר טקסטים עתיקים, תוך שימוש בכלים מתחום חקר השפה והספרות
* פלאוגרפיה - בחקר הכתב והתפתחותו הגרפית
* פרוסופוגרפיה - חקר על אודות המאפיינים המשותפים של קבוצת אנשים מסוימת בהיסטוריה
* קודיקולוגיה - בחקר הספרים כאובייקטים פיזיים, בייחוד כתבי יד שנכתבו בצורת קודקס, על קלף או נייר
*  - שימוש בהבנות כלכליות ואקונומטריקה במחקר ההיסטורי

## ראו גם
* שיטת חקר ההיסטוריה
* היסטוריוגרפיה

## קישורים חיצוניים

* 

## הערות שוליים

קטגוריה:היסטוריה
קטגוריה:היסטוריוגרפיה
קטגוריה:תיעוד
המשרד להגנת המדינה (פולין)

**המשרד להגנת המדינה** (בפולנית: **Urząd Ochrony Państwa**) הייתה סוכנות הביון של פולין בשנים 1990–2002, כאשר היא פוצלה לבסוף לשתי סוכנויות חדשות.

## הקמה
ה-UOP נוסד ב-6 באפריל 1990, כמחלקה של משרד הפנים. קשישטוף קוזלובסקי שימש כראש הראשון של ה-UOP בשנים 1990-1992.

בשנת 1996 הפך UOP לסוכנות ממשלתית נפרדת בפיקוח ראש הממשלה, האחראית על הערכת מודיעין, מודיעין נגדי וביטחון אלקטרוני ממשלתי, כולל ציתות לטלפונים.

## סיבות להיווצרות
ה-UOP החליף את שירות הביטחון (Służba Bezpieczeństwa ,SB), שבתקופה הקומוניסטית היה חלק ממשרד הפנים של הרפובליקה העממית של פולין והיה אחראי למודיעין נגדי, שתפקידו כלל גם את דיכוי האופוזיציה לממשלה לפני 1989.

## פיצול הסוכנות
ביוני 2002 פוצלה הסוכנות לשתי ישויות נפרדות: הסוכנות לביטחון פנים, העוסקת בביטחון הפנים של המדינה, וסוכנות הביון, העוסקת במודיעין זר.

## ראשי UOP

## קישורים חיצוניים
*  

## הערות שוליים

קטגוריה:קהילת המודיעין הפולנית
לורי דייווידסון

**לורי דייווידסון** (באנגלית: **Laurie Davidson**; נולד ב-1 ביולי 1992) הוא שחקן קולנוע, טלוויזיה ותיאטרון אנגלי, הידוע בשל גילום דמותו הצעירה של ויליאם שייקספיר בסדרת הדרמה "Will" משנת 2017 וגילום דמותו של מר מיסטופליס בעיבוד הקולנועי למחזמר "קאטס" משנת 2019.

## שנותיו המוקדמות
דייווידסון נולד בשכונת דוליץ' שבדרום לונדון.

הוא בוגר שנת 2016 של האקדמיה למוזיקה ולאמנויות הדרמה של לונדון (LAMDA).

## קריירה
לאחר שהגיע ל-"LAMDA", דייווידסון השתתף בסרט "השחף של אנטון צ'כוב", שם הבחין בו סוכנו לראשונה. לפני ליהוקו לסדרה "ויל"; דייווידסון שיחק בעיקר על הבמה והשתתף בתפקיד קטן בסרט "האקדמיה לערפדים". דייווידסון גם לוהק לסרט הדרמה של ה-BBC, "דיאנה ואני", כעיתונאי שנכח בזמן מותה של הנסיכה דיאנה.

מנהל הליהוק לסרט "המועדפת" הציע לדייווידסון להיבחן ל"ויל", והוא עבר מספר אודישנים לתפקיד הראשי, בדיוק לאחר חופשת חג המולד של שנתו האחרונה ב-"LAMDA". במקביל, דייווידסון התעתד לשחק את טוביה החולב בהפקה של האקדמיה ל"כנר על הגג" וכאשר נודע לו בינואר 2016 שהוא לוהק ל"ויל", הוא עזב את ההפקה על מנת לצלם את צילומי הפיילוט לסדרה.

על מנת להתכונן לתפיסה המודרנית שלו על דמותו של שייקספיר, דייווידסון לא התמקד בעיבודים מודרניים של שייקספיר, כמו הסרט "שייקספיר מאוהב", אך הוא השתמש בסרטים "היישר מקומפטון" ו-"8 מייל" כמקורות השראה, בעצתו של הבמאי שחר קפור. דייווידסון הסתמך גם על יצירותיו המיוחסות של שייקספיר על מנת ללמוד עליו. רשת "TNT" הזמינה את הסדרה במאי 2016,, דוידסון סיים את לימודיו ב-LAMDA ביולי 2016 והסדרה עלתה לשידור לראשונה ב-10 ביולי 2017.

בשנת 2019, דייווידסון השתתף בסרטים "השקרן הטוב" ו"קאטס"; עיבוד קולנועי למחזמר באותו השם מאת אנדרו לויד וובר.

בשנת 2023 שיחק בסרט "שבעה מלכים צריכים למות", המשמש כסרט המשך לסדרת הטלוויזיה "הממלכה האחרונה".

בשנת 2024 שיחק בסדרת הטלוויזיה "מרי וג'ורג'".

## פילמוגרפיה
### קולנוע

### טלוויזיה

### תיאטרון

## קישורים חיצוניים
* 

## הערות שוליים

קטגוריה:בוגרי האקדמיה למוזיקה ולאמנויות הדרמה של לונדון
קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:אנגלים שנולדו ב-1992
סוכנות הביון (פולין)

**סוכנות הביון** (בפולנית: **Agencja Wywiadu**, בראשי תיבות: **AW**) היא סוכנות הביון הממשלתית של פולין, האמונה על איסוף מידע ציבורי וסודי בחו"ל עבור הרפובליקה של פולין. הסוכנות נוצרה בשנת 2002 במסגרת הרפורמה ופיצול המשרד להגנת המדינה (Urząd Ochrony Państwa), אשר פוצל לסוכנות הביון (Agencja Wywiadu) ולסוכנות ביטחון הפנים (Agencja Bezpieczeństwa Wewnętrznego).

ראש סוכנות הביון הנוכחי הוא פודפולקובניק פיוטר קרבצ'יק.

## תפקידים
סוכנות הביון פועלת בדרך כלל משטח הרפובליקה של פולין. פעילותה בשטח הרפובליקה של פולין עשויה להתנהל רק בהיקף מוגבל, אך ורק בקשר לפעילותה מחוץ לגבולות המדינה.

תפקידי סוכנות הביון כוללים:
* השגה, ניתוח, עיבוד והעברת מידע העשוי להיות משמעותי לתפקידה הביטחוני והבינלאומי של הרפובליקה של פולין, כמו גם לניצול הפוטנציאל הכלכלי שלה;
* הבנה והתנגדות לאיומים חיצוניים על ביטחונה, ההגנה, העצמאות והפגיעות של הרפובליקה של פולין;
* הגנה על משימות דיפלומטיות זרות של הרפובליקה של פולין ועל פקידיהם מפעילות שירותי מודיעין זרים ופעילויות אחרות שליליות העשויות להשפיע על האינטרסים של הרפובליקה של פולין;
* הבטחת הגנה על התקשורת הקריפטוגרפית עם המשימות והקונסוליות הפולניות והדיפלומטיות;
* מלחמה בטרור בינלאומי, קיצוניות וקבוצות פשע מאורגנות בינלאומיות;
* מאבק בסחר בינלאומי בכלי נשק, תחמושת וחומרי נפץ, נרקוטים, חומרים פסיכוטרופיים וכן בסחורות, טכנולוגיות ושירותים בעלי חשיבות אסטרטגית לביטחון המדינה, מאבק בסחר בינלאומי בכלי נשק להשמדה המונית ואיומים הקשורים לשגשוגם של אותם כלי נשק;
* זיהוי וניתוח של איומים המתרחשים באזורי מתיחות, סכסוכים ומשברים בינלאומיים המשפיעים על ביטחון המדינה, וכן פעולות שנועדו לחסל את האיומים;
* ניהול מבצעי מודיעין אותות;

## מבנה
סוכנות הביון כוללת את היחידות הארגוניות הבאות:

עם זאת, ראש סוכנות הביון מורשה להקים או למנות יחידות בעלות אופי קבוע או אד הוק (למשל צוותי משימה).

## ראשי הסוכנות

## קישורים חיצוניים
*  

## הערות שוליים

קטגוריה:קהילת המודיעין הפולנית
השירות לסיכול ריגול צבאי (פולין)

**הסוכנות לסיכול ריגול צבאי** (בפולנית: **Służba Kontrwywiadu Wojskowego**, בראשי תיבות: **SKW**) היא אחת מסוכנויות הביון העיקריות של פולין, האחראית על ההגנה על פולין מפני איומים פנימיים ועל יכולת הלחימה של כוחות הצבא הפולנים.

SKW הוקמה על פי חוק מיום 9 ביוני 2006 והיא כפופה למשרד ההגנה הלאומי. הסוכנות הוקמה בפועל ב-1 באוקטובר 2006, יום לפני פירוק שירותי המידע הצבאי. אנטוני מקיירביץ' היה ראש ה-SKW הראשון. ב-22 ביוני 2012 קיבל ה-SKW את דגל היחידה הקבוע.

## קישורים חיצוניים

*  

## הערות שוליים

קטגוריה:קהילת המודיעין הפולנית
קטגוריה:מודיעין צבאי
המועצה לביטוח הבריאות הממלכתי

**המועצה לביטוח הבריאות הממלכתי** (או בשמה המקוצר **מועצת הבריאות**) היא מועצה מייעצת למשרד הבריאות המונה 46 חברים שהוקמה מכוח הוראות פרק י"א בחוק ביטוח בריאות ממלכתי - 1994.

יושב ראש מועצת הבריאות הוא שר הבריאות.
## מבנה המועצה
במועצה חברים 46 חברים כולל יושב הראש.

תקופת כהונת המועצה היא לארבע שנים. על המועצה להתכנס לפחות אחת לשלושה חודשים.

## תפקיד המועצה
תפקיד המועצה לייעץ לשר הבריאות בנושאים:
*שיעור דמי ביטוח הבריאות
*קידום השוויוניות באיכות שירותי הבריאות, זמינות השירותים ונגישותם
*אמות מידה להקצאת מקורות להרחבת שירותי בריאות
*סוגיות ערכיות במישור הממלכתי בתחום הבריאות
*סדרי עדיפויות בתחום הבריאות לניצול משאבים לפי צרכים שונים
*שינויים בסל שירותי הבריאות
*המלצה לשר הבריאות ולשר האוצר בנושא שינוי הרכב מדד יוקר הבריאות או עדכון עלות הסל בשל שינויים דמוגרפיים שחלו באוכלוסייה
*אישור מינוי נציב קבילות לחוק ביטוח בריאות ממלכתי
*עריכת מחקרים, סקרים וחוות דעת מקצועיות (באמצעות מכון המכון הלאומי לחקר שירותי בריאות)
*פרסום מידע עדכני לחברי קופות החולים בדבר זכויותיהם לפי החוק, השירותים העומדים לרשותם, היכן ניתן לקבלם ומיהם נותני השירותים מטעם כל קופת חולים
*ייעוץ לשר הבריאות בכל נושא אחר שיקבע שר הבריאות או שליש מחברי המועצה

## ועדות משנה
*ועדת דמי ביטוח, תשלומים, שירותים ומקורות מימון
*ועדה לקידום האיכות בשרותי בריאות זמינותם ונגישותם
*ועדה לזכויות המבוטח ונציבות הקבילות
*ועדת מחקר ומעקב לביצוע החוק
*ועדת פרסום
*ועדת רפורמות
*ועדת ביקורת
## קישורים חיצוניים
* מועצת הבריאות באתר משרד הבריאות
* המכון הלאומי לחקר שרותי בריאות ומדיניות הבריאות גוף המחקר שהוקם לצורכי המועצה

קטגוריה:משרד הבריאות
איגור אברונין

**איגור אברונין** (16 ביולי 1957 – 7 בינואר 2020) היה אתלט בלארוסי-ישראלי. אלוף ישראל בזריקת דיסקוס (1991 ו-1992) ובהדיפת כדור ברזל (1991, 1992, 1995 ו-1996) ושיאן ישראל בענפים אלה. שיאו הישראלי בזריקת דיסקוס מחזיק מעמד משנת 1991, ושיאו הישראלי בהדיפת כדור ברזל החזיק מעמד כ-26 שנים וחצי.

## ביוגרפיה
אברונין נולד בגומל בבלארוס ועבר לליטא לאחר נישואיו.

בתחרות שנערכה בטשקנט, אוזבקיסטן ב-17 בספטמבר 1982 קבע אברונין בהדיפת כדור ברזל שיא אישי חדש של 19.65 מטר.

בתחרות שנערכה בקייב, אוקראינה באוגוסט 1983 קבע אברונין בהדיפת כדור ברזל שיא אישי חדש של 20.68 מטר (25 בעולם), ובזריקת דיסקוס שיא אישי חדש של 62.02 מטר.

בתחרות שנערכה בווילנה, ליטא ב-8 במאי 1984 הוא קבע בזריקת דיסקוס שיא אישי חדש של 67.14 מטר (17 בעולם). חודש לאחר מכן, ב-2 ביוני, בתחרות שנערכה בריגה, לטביה, הוא קבע בהדיפת כדור ברזל את תוצאת השנה שלו של 20.50 מטר.

בתחרות שנערכה בווילנה ב-31 ביולי 1990 הוא קבע בזריקת דיסקוס את תוצאת השנה שלו של 61.60 מטר.

אברונין עלה עם משפחתו מליטא בתחילת אוגוסט 1990.

באליפות העולם באולם שנערכה בסביליה, ספרד ב-8 במרץ 1991 סיים אברונין במקום ה-16 והאחרון, ובהדיפת כדור ברזל בתוצאה של 17.54 מטר.

בתחרות שנערכה בתל אביב ב-1 ביוני 1991 קבע אברונין בזריקת דיסקוס שיא ישראלי חדש של 62.24 מטר (השיא הנוכחי).

שלושה שבעות לאחר מכן, בתחרות שנערכה באתונה, יוון ב-22 ביוני אותה שנה הוא קבע בהדיפת כדור ברזל שיא ישראלי חדש של 19.09 מטר, שיא זה החזיק מעמד כ-26 שנים וחצי, עד שנשבר על ידי איתמר לוי בתוצאה של 19.36 מטר.

באליפות העולם שנערכה בטוקיו, יפן ב-26 באוגוסט אותה שנה הוא סיים במקום ה-30 בזריקת דיסקוס בתוצאה של 56.74 מטר.

בתחרות שנערכה בארנהם, הולנד ב-11 ביולי 1992 קבע אברונין בזריקת דיסקוס את תוצאת השנה שלו של 61.72 מטר.

בתחרות שנערכה בתל אביב ב-15 במאי 1993 קבע אברונין בהדיפת כדור ברזל את תוצאת השנה שלו של 18.92 מטר ובתחרות שנערכה בתל אביב ב-30 באפריל 1994 הוא קבע בזריקת דיסקוס את תוצאת השנה שלו של 59.24 מטר.

נפטר ב-7 בינואר 2020 כתוצאה ממחלה קשה.

## שיאים אישיים
### אתלט בליטא
* זריקת דיסקוס: 67.14 מטר (1984)
* הדיפת כדור ברזל: 20.68 מטר (1983)
### אתלט בישראל
* זריקת דיסקוס: 62.24 מטר (1/06/1991), **שיא ישראל**
* הדיפת כדור ברזל: 19.09 מטר (22/06/1991), שיא ישראל בעבר

## משפחה
בנו, ארתור אברונין הוא כדורסלן עבר ישראלי, שחקן נבחרת הנוער (2000) ונבחרת העתודה (2002), שיחק בעמדת סנטר בליגת העל הישראלית, ובתו אנג'לינה אברונין היא אלופת ישראל לנוער בזריקת דיסקוס וחברת נבחרת ישראל.

## קישורים חיצוניים

* איגור אברונין, באתר *Track and Field Statistics* 
* איגור אברונין, באתר *World Athletics* 
* אלופי ואלופות ישראל באתלטיקה באתר *gbrathletics* 
* 

## הערות שוליים

קטגוריה:אלופי ישראל בזריקת דיסקוס
קטגוריה:אלופי ישראל בהדיפת כדור ברזל
קטגוריה:שיאני ישראל באתלטיקה
קטגוריה:עולים בשנות ה-1990
קטגוריה:ישראלים ילידי ליטא
קטגוריה:ישראלים שנולדו ב-1957
קטגוריה:ישראלים שנפטרו ב-2020